  Наталья Тетерина Удмурт кырӟанъя «Элькуновидение-2018» вожвылъяськонын Вавож ёросысь Выль Бия гуртысь Екатерина Краснова мур пуштросэн «Сёт мыным, инмаре, кышномурт шудбурдэ» кырӟанэз быдэстоз. Та кырӟанэз крезьгурчи Елена Дементьева Нина Ефремовалэн кылъёсызъя нимысьтыз конкурслы гожтӥз. Со сярысь ивортодэтъя «Удмуртия» агентстволы ачиз Екатерина Краснова вераз. Ефремова Нина Максимовналэн вань кылбуръёсын бичетэз. Одӥг со кылбурез шедьтыса, Нина Максимовнаен вераськыса, тӥни озьы «Элькуновиденилы» юромо луиз со. <…> Со кылбуръёслэн туж мур пуштросэз Екатерина Краснова, Вавож ёросысь кырӟасьЕкатерина Красновалэн кылъёсызъя, кырӟанэн со пичи дырысеныз тунсыкъяське. Та дыре со гуртысьтызы «Гербер» калык коллективын кырӟа. Лулчеберет удыслы Екатерина Краснова ваньмон дырзэ висъя, нош валтӥсь ужзэ банкын быдэстэ. «Элькуновидение» вожвылъяськонэ пыриськыны кырӟасьлы ёросын дэмлазы. Бадӟым сцена вылэ потамез вань ке но, Екатерина Краснова тулкымъяське. Бадӟым сцена вылэ мон потамын ни ансамблен, но отын трос кузя, нош татын огнад. Валамон, тулкымъяськон вань. Мае возьмасько? Нырысь ик потэ возьматэме кырӟанэз. Вань асьмелэн чебер кырӟанъёс, чебер кылбуръёс, кудзэ луэ поттыны сцена вылэ. Потэ мукетъёсыз шоры учкем, асме возьматэм Екатерина Краснова, Вавож ёросысь кырӟасьТодэ вайытом, азьвыл аръёсы сямен ик вожвылъяськон куинь люкетэн ортчоз.  Вань иворъёс «Элькуновидение» вожвылъяськон» сярысь. Тегъёс: Лулчеберет Вавож Удмуртия кырӟан Элькуновидение  